Obecné zastupiteľstvo v Píle

**Z á p i s n i c a**

**napísaná na 6. verejnom zasadnutí obecného zastupiteľstva v Píle, konanom dňa**

**16. 12. 2016 v  zasadačke Obecného úradu Píla.**

**Prítomní poslanci:** 1. Ing. Ján Aláč

2. Miroslav Martinský

3. Peter Šatara

4. Milan Ľalík

5. František Gaňa

**1. Otvorenie**

Rokovanie šiesteho verejného zasadnutia obecného zastupiteľstva otvoril a viedol

Ing. Milan Dobrocký, starosta obce, ktorý privítal všetkých prítomných poslancov OZ. Starosta obce skonštatoval, že sú prítomní všetci poslanci OZ a preto je zasadnutie uznášaniaschopné. Starosta dal hlasovať o programe dnešného zasadnutia, ktorý všetci poslanci dostali v pozvánke. K predloženému programu neboli vznesené žiadne pripomienky, takže všetci prítomní poslanci boli za to, aby sa rokovanie riadilo predloženým programom.

1. **Určenie zapisovateľa a overovateľov zápisnice.**

Starosta obce p. Ing. Milan Dobrocký, určil za zapisovateľa poslanca Ing. Jána Aláča, nakoľko pracovníčka obecného úradu p. Valéria Paľagová je na dlhodobej PN.

Za overovateľov zápisnice určil : p. Milana Ľalíka a Františka Gaňu.

1. **Správa o plnení uznesení z minulého zasadnutia OZ.**

Správu o plnení uznesení z minulého zasadnutia OZ predniesol starosta obce. Správa tvorí prílohu č. l tejto zápisnice. Zasadnutie OZ vzalo správu na vedomie.

1. **Návrh VZN o miestnych daniach a poplatkoch v obci Píla na rok 2017**

V tomto bode starosta obce predložil návrh VZN o miestnych daniach a poplatkoch na rok 2017 a poznamenal, že aj keď sme sadzby za pozemky a stavby neupravovali musíme prijať toto VZN s účinnosťou od 1.1.2017. Starosta ďalej poznamenal, že vzhľadom na výpadok daní od bývalého družstva Agro Rátka bude pre budúce roky potrebné tieto sadzby upraviť smerom nahor. Po diskusii k tomuto bodu programu pri hlasovaní boli všetci prítomní poslanci za predložený návrh VZN. Schválený návrh VZN obce tvorí prílohu č. 2 tejto zápisnice.

1. **Návrh rozpočtu obce na rok 2017**

V tomto bode programu starosta obce predložil prítomným poslancom návrh rozpočtu obce Píla na rok 2017 a tiež ako predbežný rozpočet na roky 2018 a 2019. Tento rozpočet je spracovaný ako vyrovnaný to znamená, že plánované príjmy sú rovnaké ako plánované výdavky. Pri tvorbe rozpočtu sme vychádzali hlavne z predpokladaných podielových daní od štátu, ktoré boli zverejnené na stránke MF SR a sú vyššie asi o 3 % ako v minulom roku.

Potom k tomuto bodu vystúpil HK obce Ing. Ivan Sivok a predniesol odborné stanovisko k tomuto návrhu, v ktorom skonštatoval, že rozpočet na rok 2017 spĺňa všetky náležitosti rozpočtu, rozpočet je zostavený ako vyrovnaný a doporučuje ho schváliť. Ďalej predniesol aj prognózu na roky 2018 a 2019 a upozornil aj na možné riziká, okrem iného aj na rozpočtovú zodpovednosť obce. HK obce Ing. Sivok na záver svojho vystúpenia odporúča obecnému zastupiteľstvu predložený návrh rozpočtu obce Píla na rok 2017 schváliť a predbežný návrh rozpočtov na roky 2018 a 2019 zobrať na vedomie.

Po diskusii k tomuto bodu všetci poslanci hlasovali za predložený návrh rozpočtu obce na rok 2017 a teda ho schválili a rozpočet na roky 2018 a 2019 zobrali na vedomie..

Schválený návrh rozpočtu na roky 2017 až 2019 tvorí prílohu č. 3 tejto zápisnice a stanovisko HK obce k tomuto rozpočtu tvorí prílohu č. 4 zápisnice.

1. **Rôzne**

V tomto bode starosta informoval poslancov OZ o podaných žiadostiach o dotáciu a to na Úrad BBSK na Dni obce, v hodnote 1 000 €, z Akčného plánu pre okres Lučenec v sume 5 000 € a pripravujeme žiadosť na Envirofond na rekonštrukciu budovy OÚ a KD t.j. zateplenie budovy, výmenu okien, zníženie stropu atď.

V ďalšom bode starosta informoval poslancov o kúpnopredajných zmluvách, ktoré sú už pripravené na podpis a potom na zavkladovanie na kataster a to pozemok pod chodníkom v cintoríne od rodiny Gaňovej, Šatarovej a Mgr. Jancíka. Toto odkúpenie nás bude stáť 80 € pre p. Gaňu a 38 € pre p. Jancíka približne podľa výmery, ktorú vlastnia. Potom predaj obecného pozemku parcela CKN 38/4 a 38/5 za 215 € p. Gaňovi a tiež odkúpenie pozemku pod cestou na železničnú stanicu od rodiny Nôtovej za symbolické 1 €.

Starosta obce potom predniesol poslancom OZ žiadosť o finančnú podporu pre Cirkevný zbor Evanjelickej cirkvi a.v. na Slovensku Dobroča to pri príležitosti 500. výročia reformácie a a to hlavne na obnovu chrámu Božieho a tiež na opravu budovy bývalej evanjelickej školy. Po diskusii k tomuto bodu poslanci schválili čiastku 200 € a aktívnu pomoc pri oprave tejto budovy. Táto žiadosť tvorí prílohu č. 5 zápisnice.

Starosta ďalej oslovil poslancov, že sa blíži Silvester a či má význam vykurovať a pripravovať priestory KD pre stále z roka na rok menej ľudí. Nakoľko sa tam nepredáva väčšina aj tak odchádza do pohostinstva a preto podľa starostu bude najlepšie dohodnúť s p. Ľubicou Aláčovou otvorenie pohostinstva do rána s tým, že mi zabezpečíme podávanie vareného vína a ohňostroj o polnoci. Poslanci v diskusii k tomuto bodu toto odsúhlasili.

Starosta tiež informoval poslancov, že dňa 21. 1.2017 sa bude konať 2. Hasičský ples, ktorý spoluorganizujú DHZ a OÚ v Píle. Vstupné na ples je 14 € je v tom prípitok, večera, káva a víno a hrá skupina Akcent. O ples je pomerne veľký záujem a starosta vyzval poslancov na účasť.

Na záver starosta ešte informoval poslancov o oprave ciest do Hulinov a v časti do Pagáčov, kde sme dali doviesť 4 autá makadamu od p. Malatinca z Podkriváňa a ktorý potom sami chatári upravili.

1. **Diskusia**

V diskusii potom vystúpil HK obce Ing. Sivok a predniesol svoj plán kontrolnej činnosti na 1. polrok 2017. Poslanci tento plán zobrali na vedomie. Plán kontrolnej činnosti na 1. polrok 2017 tvorí prílohu č. 5 tejto zápisnice.

Nakoľko prítomní poslanci k jednotlivým prejednávaným bodom už zaujali stanoviská v rozprave v rôznom a do diskusie už nemali žiadne námety a návrhy, preto starosta diskusiu ukončil.

**8. Návrh na uznesenie**

Starosta obce predniesol zasadnutiu OZ návrh na uznesenie.

**U Z  N E S  E N I E**

**č. 6/2016**

**zo šiesteho verejného zasadnutia obecného zastupiteľstva**

**konaného dňa 16.12. 2016**

**Obecné zastupiteľstvo v Píle**

**A: K o n š t a t u j e :**

1/ OZ je uznášaniaschopné

Poslanci : Ing. Ján Aláč, Miroslav Martinský, Milan Ľalík, Peter Šatara,

František Gaňa prítomní na zasadnutí OZ

**B: B e r i e n a  v e d o m i e :**

1/ Správu o plnení uznesení zo zasadnutia OZ dňa  14.10.2016

2/ Stanovisko HK obce k návrhu rozpočtu obce na rok 2017

3/ Návrh rozpočtu obce Píla na roky 2018- 2019

4/ Plán kontrolnej činnosti HK na 1. polrok 2017

5/ Informácie starostu, ktoré predniesol v bode rôzne.

**C: s c h v a ľ u j e :**

1/ Program rokovania OZ

2/ VZN obce o miestnych daniach a poplatkoch v obci Píla na rok 2017

3/ Rozpočet obce Píla na rok 2017

4/ Kúpnopredajnú zmluvu s p. F. Gaňom a Mgr. Ľ. Jancíkom na odkúpenie

časti pozemku pod chodníkom na cintoríne podľa GP za 1 € za 1 m2, teda

spolu za 118 €.

. 5/  Kúpnopredajnú zmluvu s p. F. Gaňom na odpredaj obecnej parcely

CKN 38/4 a 38/5 o výmere spolu 215 m2, kultúra zast. plochy, vedené na

LV 376 za cenu 1 € za 1 m2 teda za 215 €.

6/ Návrh Kúpnopredajnej zmluvy s rod. Marty Nôtovej na odkúpenie a tým

aj vysporiadanie cesty na žel. stanicu, ktorá vedie cez jej záhradu za

symbolické 1 €.

7/ Finančnú podporu vo výške 200 €, pre Cirkevný zbor Evanjelickej cirkvi a.v.

v Dobroči s tým, že časť prostriedkov sa použije na opravu školy v Píle a tiež

aktívnu pomoc pri tejto oprave.

**D: u  k l a d á : starostovi obce**

1/ Zabezpečiť podpísanie všetkých Kúpnopredajných zmlúv a ich

zavkladovanie na katastri.

Po prednesení návrhu na uznesenie Ing. Milan Dobrocký, starosta obce dal o návrhu hlasovať. Za uznesenie hlasovali všetci piati prítomní poslanci OZ. Na základe výsledkov hlasovania uznesenie bolo jednohlasne schválené. Na záver zasadnutia OZ starosta obce poďakoval prítomným poslancom OZ za účasť a zasadnutie OZ ukončil.

Ing. Milan Dobrocký

starosta obce

Overovatelia: František Gaňa ...................

Milan Ľalík ....................

Zapísal : Ing. Ján Aláč ...................